Tobe Hooper
William Tobe Hooper (25. tammikuuta 1943 Austin, Texas – 26. elokuuta 2017 Sherman Oaks, Los Angeles, Kalifornia) oli yhdysvaltalainen elokuvaohjaaja, joka tunnetaan varsinkin kauhuelokuvistaan. Hänen elokuviaan olivat muun muassa "Texasin moottorisahamurhat" (1974) ja sen jatko-osa "Texasin moottorisahamurhat 2" (1986), "Salem’s Lot – kauhujen kaupunki" (1979), "Poltergeist" (1982), "Tappava yhteys" (1985) ja "Toolbox Murders" (2004).
Rob Reiner
Rob Reiner nousi kuuluisuuteen näyteltyään Archie Bunkerin vävyä Michael "Läskipää" Stiviciä 1970-luvun suositussa televisiosarjassa "Perhe on pahin" ("All in the Family"). 1980- ja 1990-luvulla hän ohjasi useita menestyksekkäitä Hollywood-elokuvia, tunnetuimpina romanttinen komedia "Kun Harry tapasi Sallyn" ja rock-dokumentteja parodioiva kulttielokuva "Hei me rokataan!" ("This Is Spinal Tap"). 2000-luvulla Reiner on ohjannut elokuvia harvakseltaan. Viimeisin on vuonna 2010 julkaisunsa saanut, Wendelin Van Draanenin samannimiseen kirjaan perustuva "Flipped".